**KRAJEVNA SKUPNOST GRADIŠČE NAD PRVAČINO**

Datum: 21.10.2024

**Z A P I S N I K**

**3. izredna seja sveta KS Gradišče, ki je potekala 21.10.2024 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 3.izredne redne seje KS Gradišče, z dne 21.10.2024.

2. Predlogi za prireditve v letu EPK

8. Izplačilo sejnin

**AD 1**

Tanja Gregorič (predsednica) je članom KS povzela zapisnik 23. redne seje z dne 7.10.2024. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 23.redne seje sveta KS Gradišče z dne 7.10.2024.**

**AD 2**

Na izredni seji smo se člani KS pogovarjali predlogih za prireditve v letu EPK v MONG. S strani MONG je bil pripravljen seznam društev, ter povezovalni koledar, kamor se vpiše dogodek in izbran izvajalec/društvo. Sredstva v višini 13000,00€, so namenjena izključno za plačilo izvajalcev/društev, ki na dogodku nastopajo.

Člani KS se pogovarjamo, da bi s temi sredstvi nadgradili dogodke, ki se v naši KS tekom leta pripravijo in sicer Krajevni praznik (ki je posvečen spominu na odhod v partizane 36 vaščanov in vaščank Gradišča in Oševljeka), Binkošti, Gregorčičev pohod in Prednovoletno druženje.

Pogovarjali smo se o možnih programih za pripravo teh dogodkov, in sicer:

* Krajevni praznik naj bi bil na 15.2.2025 - k sodelovanju bi se povabilo OŠ Dornberk in OŠ Renče ter tudi dva pevska zbora, moškega in ženskega. Priprava razstave slik/fotografij iz obdobja 2.svetovne vojne.
* Dvodnevno praznovanje Binkoštev - 7.6. in 8.6.2025;
* Prvi dan večer kulture z nastopom mažoretk ali twirling nastopom, koncert Prvačke pleh muzike, nastop Aleksandrink;
* Drugi dan priprava turnirja iz Briškoljade in Škuljade, pred tem nastop otroške plesne skupine. V popoldanskem času gledališka igra za otroke, nastop pevskega zbora, zvečer koncert glasbene skupine.
* Gregorčičev pohod bi se pripravil na 18.10.2025 - to je tradicionalna prireditev, na katero bi se povabilo k sodelovanju OŠ Dornberk in OŠ Renče ter pevski zbor, ter po možnosti razstava slik na to temo.
* Prednovoletno druženje bi se pripravilo 13.12.2025 - organizirala bi se gledališka igra z zakusko ali pa predbožični koncert z zakusko.

Predsednica KS je v nadaljevanju predlagala možnost priprave dodatnih dogodkov, ki bi se jih lahko pripravilo v sklopu EPK:

* priprava folklornega večera (v MONG so Slovenska, Srbska in Makedonska folklorna društva), povežemo še s sliko in kulinariko teh narodov.
* priprava celodnevnega dogodka štirih KS (Gradišče nad Prvačino, Dornberk, Prvačina in Branik). Priprava pohoda med vasmi, vsaka vas pripravi dogodek, lokalni vaški vinarji bi se lahko povezali in pripravili pokušino, prigrizek. Pripravilo bi se lahko Dalmatinski nastop v Taboru, gledališko srednjeveško predstavo v gradu Rihenberk, v Prvačini ogled muzeja Aleksandrink,....

Člani sveta KS smo se okvirno dogovorili o pripravi dogodkov v letu EPK, v naši KS. V prihodnjih dneh se bo preverilo, katera društva/izvajalci so prosti v naših terminih/datumih. Na naslednji seji, se bomo še dogovorili o spremembah v kolikor izbrani izvajalci niso na voljo.

**AD 3**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 21:30.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič